Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 565/12/2202	Galanta, 12.6.2014
EEČ : 2-17-279-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 3.4.2013, spisová značka 2 Pv 565/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako matka ml. XXXXX, nar. XXXXX, túto vydala nebezpečenstvu spustnutia tým, že jej v školskom roku 2011/2012 po dlhší čas umožnila viesť záhaľčivý život, nakoľko napriek zákonnej úprave povinnej školskej dochádzky v zmysle § 19 ods. 1 a nasl. Zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov si túto ml. XXXXX po dlhší čas riadne neplnila, keďže ako žiačka spojenej školy na XXXXX, ktorú navštevovala v školskom roku 2011/2012 ako žiačka 5. ročníka, v období mesiacov október r. 20 H -jún r. 2012 vymeškala celkovo 225 neospravedlnených vyučovacích hodín, aj napriek tomu, že XXXXX ako zákonná zástupkyňa XXXXX bola na skutočnosť vynechávania povinnej školskej dochádzky mladistvou zo strany príslušnej školy viackrát upozornená a ani napriek tomu neprišlo k náprave.

Uznesením prokurátora Okresnej prokuratúry Galanta zo dňa 3.4.2013, spisová značka 2 Pv 565/12/2202, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry v Galante sp. zn. 2 Pv 265/12 - 9 zo dňa 3.4.2013 bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin ohrozovanie mravnej výchovy mládeže podľa § 211 ods. 1 písm. b), ods. 3 písm. a) Trestného zákona s odkazom na ust. § 138 písm. b) Trestného zákona. 
   
	Uznesenie nadobudlo právoplatnosť dňom 16.4.2013. Podľa § 216 ods. 2 Tr. por. bola obvinenej v rozhodnutí uložená skúšobná doba na 1 rok.   

	Vzhľadom k tomu, že obvinená v skúšobnej dobe viedla riadny život, súdom trestaná nebola, nemá záznam v evidencii priestupkov a toho času sa proti nej nevedie trestné stíhanie, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor